Kiirunavaara

pisi
pisi|Kiirunavaara septembris 2017
pisi|Maagirikastustehas Kiirunavaara lääneküljel
pisi|Vaade Kiirunavaarale idast
pisi|Koidik
Kiirunavaara (rootsi keeles ka Kirunavaara (põhjasaami Gironvárri, meä Kierunavaara) on mägi (fjäll) Rootsis Norrbotteni läänis Kiruna vallas Kirunast kohe läänes. Geograafilised koordinaadid on 67°49′37″ N 20°11′05″ E. 

Kõrgus merepinnast on 733 m. Kõrgus Luossajärvi pinnast on 234 m. Mäe pikkus on 5 km.   

8 km edelas on Pahtohavare kaevandusmägi, läänes on mudasettebasseinidega sooala Kiirunavuoma. 

Kiirunavaara on üks kahest Kiruna maagimäest Luossavaara kõrval. Ta sisaldab ühte maailma suurimatest sidusatest rauamaagikehanditest, seal on maailma suurimad teadaolevad rauamaagivarudHow to Move a Town, bloomberg.com.Kiruna, 100-årsboken, ISBN 91-630-9371-5.. Luossavaara-Kiirunavaara Aktiebolag (LKAB) on seal maaki kaevandanud 19. sajandi lõpust. Kiruna kaevandus on üks maailma suuremaid ja modernsemaid rauamaagi allmaakaevandusi ning üks maailma suuremaid allmaakaevandusiKiirunavaara Mine, mindat.org.. Seal kaevandatakse kvaliteetset suure magnetiidisisaldusega rauamaaki. Maardla rauasisaldus on 60 kuni 70 %. Praegu toimub kaevandamine 1365 m sügavusel. Teises maagimäes Luossavaaras lõpetati kaevandamine 1985. Mõlemas mäes on rauda sisaldav apatiit süeniidi- ja rüoliidikihi vahel.  

Alates kaevandamise algusest (algul kasutati avakaevandamist), on mägi täielikult välimust muutnud ja selle kõrgus on vähenenud.Lucile Carlson. The Mining District of Kiruna Stad, Sweden. – The Scientific Monthly, 1952, 74 (2), lk 76–83. Alguse eelvaade.

Nimi
Mäe ja koha Üks vanemaid teadaolevaid nimesid on rootsikeelne Kerona berg 17. sajandi lõpust. Põhjasaami nimi Gironvárri, mis tähendab 'lumepüüvaar, lumepüümägi', on soome keeles saanud kuju Kiirunavaara. 

Kiruna on saanud nime Kiirunavaara järgi.

Ajalugu
Raua leidumine piirkonnas oli teada  17. sajandi keskpaigaks, kuid esialgu oli piirkond liiga ligipääsmatu, et suuremahuline kaevandamine tuleks kõne alla. Kaevanduse arengule andis tõuke Luleåd ja Narviki sadamaid ühendava raudtee Malmbanani (Luleå-Narviki raudteelõik) valmimine 19. ja 20. sajandi vahetusel. Rootsi kaevandusettevõte  LKAB (Luossavaara-Kiirunavaara Aktiebolag) on Kiirunavaaras kaevandanud alates sajandivahetusest.122 Years of Faith in the Future, lkab.com.Iron Ore Line, rail.cc.

Kiruna ja Malmbergeti kaevanduse kaevanduspiirkond koos   Luleå rauasadama ja metallurgiatehasega on Rootsi rasketööstuse esimeste ja tähtsamate piirkondade seas. Piirkond kasutab endiselt eesrindlikku kaevandamis- ja sulatamistehnoloogiat.Kiruna Iron Ore Mine, Sweden, mining-technology.com.Malmberget Iron Ore Mine, Sweden, mining-technology.com.Port of Luleå, portlulea.com.
pisi|300px

Turism
Mõned šahtid, milles kaevandamine on lõpetatud, on turistidele avatud. Neis on valgustus ja ventilatsioon. Tehakse ka ekskursioone kaevandamise vaatamiseks.
ШАХТА КИРУНАВАРА, ШВЕЦИЯ, orangesmie.com.

Vaata ka
Rootsi mäed
Tuolluvaara kaevandus, Tuolluvaara Gruv AB
Kiruna-Gällivare rauamaagiprovints
Rootsi rauamaak teise maailmasõja ajal

Viited

Kirjandus 
Lars Svensson.  Kiruna. – Värt att se i Sverige: En reseguide , Stockholm: Bonnier 2001. lk 137. ISBN 9100571903
Hans Harlén, Eivy Harlén. Kirunavaara. – Sverige från A till Ö, Stockholm: Kommentus 2003, lk 216. ISBN 91-7345-139-8

Kategooria:Rootsi mäed
Kategooria:Kiruna vald